ועדת הכספים, כנסת 17, פרוטוקול מספר 12, 2006-04-26 10:00

יעקב ליצמן: אני פותח את הישיבה.

יעקב ליצמן: על סדר היום - מיגון יישובי עוטף עזה ומוסדות החינוך שבהם.

יעקב ברקאי: בהתאם להחלטת הוועדה, הנוהל על פי סיכום תקציבי.

יעקב ברקאי: אם משרד הביטחון ירצה להוסיף, לנו אין בעיה.

יעקב ליצמן: זה לא מה ששמעתי מקובי הבר.

יעקב ליצמן: ביקשתי בישיבה הקודמת שאתם תגידו לי איך ההשתתפות שלכם.

יעקב ברקאי: 30 מיליון שקל זה מתקציב משרד הביטחון.

יעקב ברקאי: חלק מפיקוד העורף וחלק משרד האוצר הוסיף.

יעקב ליצמן: 158 מיליון היה.

יעקב ליצמן: כמה אחוזים מתוכם תרם האוצר במיוחד לעוטף וכמה משרד הביטחון, פיקוד העורף?

יעקב ברקאי: סעיף 15 ו-16 הם סעיפי תקציב נפרדים.

יעקב ברקאי: סעיף 15 זה הסעיף הראשי של משרד הביטחון, 16 זה הראשי של פיקוד העורף.

יעקב ברקאי: משרד האוצר הוסיף כסף מתוך ה-158, מעבר לתקציב פיקוד העורף, 44.5 מיליון שקל.

יעקב ברקאי: עוד 30 הוסיף משרד הביטחון.

יעקב ליצמן: חצי-חצי תתחלקו, ובא לציון גואל.

יעקב זמרת: זו המסגרת שבה אנחנו פועלים.

יעקב זמרת: כמשרד הביטחון אנחנו סבורים שרק 158 הינם המסגרת שצריך לפעול בה.

יעקב ליצמן: שמענו מפיקוד העורף שעד תחילת שנת הלימודים 1.9 נסיים את המיגון.

יעקב ליצמן: אמרנו שיסדרו את הדברים כדי שיוכלו לעבוד באופן רגיל.

יעקב ליצמן: היה דיון שעד הראשון בספטמבר חייבים לסיים את כל המיגון של מוסדות החינוך.

יעקב ליצמן: שנית, אם אין בעיה של כסף, בוודאי טוב.

יעקב ליצמן: אם יש בעיה של כסף, בואו נגמור את זה.

חיים אורון: אני רוצה לשמוע את ההודעה שאין בעיה של כסף משר הביטחון.

חיים אורון: הייתי עם אלוף הפיקוד ביד מרדכי לפני הטקס אתמול.

חיים אורון: הוא אמר דברים מרחיקי לכת אחרים.

חיים אורון: אני מבין שמערכת הביטחון גדולה.

חיים אורון: אני רוצה לשמוע את ההודעה שאמרת עכשיו רק משר הביטחון.

חיים אורון: אני אומר לך שאמר ראש המועצה פה שיש מרכיבי גדר, יש מרכיבי ביטחון אלמנטריים שלא מבצעים כי אין כסף.

יעקב ליצמן: אני לא מסכים לזה.

יעקב ליצמן: שלשום שמעתי כאן שאמרו לי חברי הוועדה שחסרים 52 מיליון שקל.

יעקב ליצמן: לכן הלכתי לאוצר לדבר עם קובי על זה.

יעקב ליצמן: אז אתם אומרים לי עכשיו שלא חסר כסף?

יעקב ליצמן: עד לאחד בספטמבר 2006 כל מוסדות החינוך והגנים מוגנים?

יחיאל קופרשטיין: לא חסרה אפילו אגורה אחת כדי להשלים את גני הילדים, אבל גני הילדים הם רק חלק.

חיים אורון: מדובר על דברים שאושרו והובטחו.

חיים אורון: אלוף הפיקוד הסמיך אותי לומר בוועדה, שלאור מפת הקסאמים והמרזבים יש מקום לפרוץ את הסיפור של ה-06.

ניסן סלומינסקי: אבל זאת תוספת על מה שהיה אז.

ניסן סלומינסקי: אתה אומר שצריכים תוספת, אני מסכים אתך.

ניסן סלומינסקי: צריכים גם באשקלון תוספת.

חיים אורון: יש פה שלוש קומות: ראשית, גני הילדים; דבר שני - גני ילדים, שלדעת ראשי המועצות יותר קריטיים מאשר גני הילדים.

חיים אורון: נושא שלישי - -

ניסן סלומינסקי: צריך להחליט שיש תקציב לזה.

ניסן סלומינסקי: אם אנחנו באמת רוצים להתקדם, לא הוא יכול לאשר את זה, אלא אתה צריך את השר.

חיים אורון: לפני רבע שעה אמרתי שאת מה ששמעתי מסגן האלוף, אני רוצה לשמוע מהשר, אבל בואו לא נבלבל את הדיון.

חיים אורון: יש ויכוח על ה-52 מיליון שקיים על השולחן, והיושב ראש הלך על המסלול של החצי-חצי.

חיים אורון: אנחנו לא צריכים לעזור בנושאים שהם מעבר ל-210.

ראובן ריבלין: עד ל-210 כבר יהיה שלום.

ראובן ריבלין: ..

יחיאל קופרשטיין: כשהצבא התארגן לקראת היציאה מחבל עזה, התבצעו כמה תוכניות שהתבססו על 46 יישובים.

יחיאל קופרשטיין: מנכ"ל משרד הביטחון קבע שמסגרת התוכנית היא של 210 מיליון שקל.

יחיאל קופרשטיין: התוכנית התחילה להיות מוזנת בשיטת פרוסות.

יחיאל קופרשטיין: עד היום קיבלנו 158 מיליון שקל.

יחיאל קופרשטיין: בראש ובראשונה התחלק לארבעת היישובים צמודי הגדר ואחר כך למשפכים.

יחיאל קופרשטיין: זה חלק מהתוכנית.

יחיאל קופרשטיין: הגנה על יישובים בשכבה השנייה שאנחנו רוצים לתת להם מעטפת ביטחונית, כמו ביישובי קו התפר.

יחיאל קופרשטיין: דיברנו על מיגון גני הילדים.

יחיאל קופרשטיין: הבאתי תוכנית מפורטת.

יחיאל קופרשטיין: הגעתי ל-3 בספטמבר, על יומיים אנחנו נסתדר.

יחיאל קופרשטיין: אנחנו מעמידים 80 מתוך 120 גנים, כי יש גנים בבנייה חדשה ויש עוד 12 גנים שאי אפשר לבצע אותם בתשעה שבועות.

ראובן ריבלין: ה-40 זה מגבלת זמן ולא תקציב?

יחיאל קופרשטיין: כן.

חיים אורון: זמן עבודה מתוכנן זה אמצע יוני.

יחיאל קופרשטיין: לא חסר כסף למיגון גני הילדים.

יחיאל קופרשטיין: בנובמבר 2006 האחרונים יסתיימו.

ראובן ריבלין: לא נורא.

יחיאל קופרשטיין: בזה סיימנו את ה-158 מיליון.

יחיאל קופרשטיין: אתה קיבלת החלטה שיפנו את כל גני הילדים.

חיים אורון: התוכנית שלו היא בעקבות ההחלטה שלך, אדוני היושב ראש.

יחיאל קופרשטיין: ההתחייבות שלנו תלויה בפינוי הגנים.

יחיאל קופרשטיין: אני מוכן להתחיל לעבוד ברגע שמפנים את הגן.

יחיאל קופרשטיין: נשארו 52 - גדרות, דרכים ותאורה של היישובים בשכבה השנייה, השלמה ל-19 יישובים.

חיים אורון: זה קילומטר וחצי מהגדר.

מנחם בן-ששון: אבל אתה לא תתחיל לעבוד על זה לפני שתקבל את הכסף?

חיים אורון: כשאתה מדבר על המעטפת השנייה, ניר יצחק זה מרחק של קילומטר עד קילומטר וחצי מ קו התפר.

יחיאל קופרשטיין: כולם בתוך התוכנית של ה-120.

חיים אורון: גם בשלב ב' הם מוגנים?

יעקב ליצמן: כל ה-52 מיליון זה לכבישים ולתאורה?

יחיאל קופרשטיין: ככל שנמגן את כל גני הילדים, חס וחלילה הפגיעה הישירה הבאה תהיה בבתי כנסת.

יחיאל קופרשטיין: אתן לכם דוגמה של השארית שאליה מיועדים ה-52.

יעקב ליצמן: כמה זמן אתה צריך לזה?

יחיאל קופרשטיין: אין לי הגבלת זמן.

יחיאל קופרשטיין: אנחנו נעשה את זה הכי מהר שאפשר.

יעקב ליצמן: אם תקבל את ה-52 מיליון שקל, מתי תסיים את המוסדות המיוחדים האלה?

יחיאל קופרשטיין: אני לא יודע להגיד.

יחיאל קופרשטיין: ניכנס לעבודה מייד.

יעקב ליצמן: ה-52 שדיברנו עליהם כן חיוניים.

יעקב ליצמן: אנחנו רוצים לסיים את זה במהירות.

יעקב ליצמן: לדברי קופרשטיין חסרים 52 מיליון שקל.

אביגדור יצחקי: אבל זה לא מה שקופרשטיין אומר.

יעקב ליצמן: אם נתאחד כל חברי הוועדה להעביר את ה-52 מיליון שקל באופן מיידי, כאשר ההצעה שלי היא חצי משרד האוצר וחצי הביטחון.

יעקב ברקאי: שליש-שליש-שליש.

יעקב ברקאי: זה לא המקום לעשות את זה.

יעקב זמרת: השיחה שלך עם קובי הבר - -

אביגדור יצחקי: המפקד של הקצינים האלה זה מנכ"ל משרד הביטחון.

אביגדור יצחקי: הוא נתן הוראה להכין תוכנית של 210 מיליון שקלים.

אביגדור יצחקי: אגף תקציבים של משרד הביטחון ושל צבא ההגנה לישראל לא תקצב את התוכנית הזאת של ה-210, אלא רק 158 מיליון.

אביגדור יצחקי: זה אומר שאגף תקציבי א' אומר כך ואגף תקציבי ב' אומר אחרת.

אביגדור יצחקי: למנכ"ל משרד הביטחון נראה ריאלי להוציא מתקציבו את הסכום הזה.

אביגדור יצחקי: עד עכשיו נתנו להם 158 מיליון שקל.

אביגדור יצחקי: לכן הוא צריך להעביר את זה לאותו סעיף תקציבי שנותן להם אפשרות לעבוד.

יצחק הרצוג: אבל אין לו.

אביגדור יצחקי: אדוני היושב ראש, הבאת לו עכשיו 26 מיליון שקל נוספים מתקציב האוצר, והוא עכשיו צריך לחטוף על זה בקול רם.

יעקב ליצמן: אתה מכיר את האוצר כנדיב לב.

חיים אורון: זה היה נאום מצוין של מנכ"ל ראש ממשלה ולא של חבר כנסת.

חיים אורון: ..

ניסן סלומינסקי: כשאתה אומר שמנכ"ל משרד הביטחון אמר לכם 210 מיליון שקל, האם הוא נתן לכם אישור?

שמעון יפרח: לצאת ולהכין אותה לביצוע.

שמעון יפרח: התוכנית של פיקוד העורף שהוצגה היתה 334 אחרי התכנסות ראשונה.

שמעון יפרח: זה היה 300 ועוד 34.

שמעון יפרח: שם אמרו צאו לפעולה ב-2005.

שמעון יפרח: ה-210 האלה התקבלו כדלהלן - מרץ 17, 25 למאי, עד ה-16 למרץ השלמה של 43 שמשלימים את ה-158.

שמעון יפרח: כולם מבינים שצריך להשלים את ה-210.

שמעון יפרח: כל הדיון שהיה פה מקצועי, כולם מבינים שצריך להשלים.

שמעון יפרח: לא מתקצבים פיקוד העורף, כי זה פרויקט

חיים אורון: בחודש ספטמבר הם התווכחו על כל מיני דברים, והיה פה גם הסיפור של ה-210.

חיים אורון: מה שנפל בבור זה הוויכוחים האלה.

חיים אורון: העורף אומר שהם פרויקטליים.

חיים אורון: אותנו פה זה לא מעניין.

חיים אורון: ההצעה שלך, אדוני היושב ראש, מאוד מקובלת עליי, בתנאי שתקבל מכתב חתום על ידי שני מנכ"לים שהיא מוסכמת, אחרת אנחנו נחפש את הכסף הזה.

חיים אורון: אמר אביגדור בצדק, שיש לו עוד ויכוחים על גודל תקציב הביטחון לשנת 2004 ואיזה שאריות עוברות לשנים הבאות.

חיים אורון: זה לא מעניין אותנו וגם לא נוכל לעקוב אחרי זה.

חיים אורון: תגידו לנו משפט אחד ברור, התוכנית שאושרה באוקטובר 2004

יעקב ברקאי: ה-210 אושרו במרץ 2005, זה לא נכון.

חיים אורון: כולם בטוחים שמזה שנה וחצי זה אושר.

חיים אורון: כשאני אמרתי בזיקים שאין כסף לכביש, ואומר להם פיקוד העורף שהרכב המוגן שהם מקבלים, לא יכול לנוע אלא על כביש, כי אחרת הוא נדפק.

חיים אורון: יכול להיות שזה לא נכון, אבל אני אומר איך זה נראה בעיני התושבים.

יעקב זמרת: חצי-חצי ניתן לבדוק.

יעקב ליצמן: בשעה 11:00 תביא תשובות.

יעקב זמרת: מנכ"ל משרד הביטחון אמר שרשימת הצרכים לכו לנהל דיאלוג עם האוצר, החבילה שארגנו היא של 158, והיא על דעת משרד הביטחון.

יצחק וקנין: לא הבנתי למה ילד בן שש רץ יותר מהר מילד בן חמש.

ראובן ריבלין: אלה פעוטונים.

יחיאל קופרשטיין: זאת המשמעות העיקרית.